**210419**

**Өз-өзіңізді қалай кешіруге болады?**

***«Енді қайтып ешқашан да күнәларыңды есіме алмаймын!»***

***(Ишая 43:25)***

«Құдай мені кешірді, білемін, бірақ мен өз-өзімді кешіре алмаймын» - деп ойлап көрген шығарсыз. Бұл жерде сіз мына екі нәрсенің бірін жасай аласыз: өміріңізді жеңілген адам сияқты өткізуіңізге болады, немесе өзіңізді қалай кешіру керектігін айтатын келесі нұсқауларды орындауыңызға болады.

1 нұсқаулық: Құдайдың сіздің күнәңізді кешіретіні туралы уәдесіне сеніңіз. Киелі кітапты ашып, қолыңызға қарындашты алып, 1 Жохан 1: 9, Миха 7:13 және Ишая 43:25 сияқты үзінділердің астын сызып шығыңыз. Ол жерде: «Егер де күнәларымызды мойындасақ, Құдай сенімді де әділетті болғандықтан оларды кешіріп, бізді барлық әділетсіздігімізден тазартады» деп жазылған. Құдай – Ол Өз Сөзіндегі уәделерді орындайтын Құдай. Ол өтірік айтпайды, сондықтан сіз Оның Сөзіндегі уәделерді құрметтейтініне сене аласыз.

Қарапайым тілмен айтқанда, егер сіз Оған келіп, кешірім сұрасаңыз, ол сізді кешіреді.

2 нұсқаулық: Күнәңызды біржола мойындаңыз. Құдайдың Сөзі – шындық екеніне сенуіңіз керек, Ол ешқашан да өтірік айтпайды. Бір күнәңізді күнделікті мінажатыңызда айта бермеңіз, Құдай сізді кешіріп қойды.

3 - нұсқаулық: Құдайға сізді кешіргені үшін алғыс айтыңыз. «Бірақ мен өзімді кешірілген сияқты сезбеймін» деп айтуыңыз мүмкін. Дәл осы жерде көптеген адамдар дұрыс түсінбей жатады. Олар өз күнәларын мойындап, Құдайдан кешірім сұрағаннан кейін өздерін керемет сезінеді. Бірақ бірнеше күннен кейін олар сол күнә туралы қайта ойлана бастайды. Содан соң олардың кінәлары қайта оралып, Құдай оларды естімей қалғандай сезінеді. Құдай сізді толықтай кешірді. Соған нық сеніңіз.